SAITUALAH BAWRHSAP KAIHHRUAINAIN DISTRICT LEVEL NARCO COORDINATION CENTRE (NCORD) COMMITTEE VAWI 17-NA  NEI,"985/2024-2025 Dated Saitual the 27th June, 2024 : Vawiin khan District Level Narco Co-ordination committee vawi 17-na chu Chairman NCORD leh DC ni bawk Dr Lalngura Tlau kaihhruainain meeting neih a ni a, he meeting ah hian Pu Pukharj Kamal,secretary NCORD leh SP ni bawk chuan dan bawhchhiatna leh a kaihhnawih chungchanga thil thlen dan tlangpui leh dinhmunte sawifiahna hun a nei bawk. Meeting ah hian Dr. Zothanpari Chhakchhuak, MO, Saitual District Hospital, R. Lalhmangaiha, Dy. District Project Coordinator, Samagra Shiksha, Saitual District bakah NCORD committee member engemawzat an tel thei a ni. Chairman Dr Langura Tlau chuan kalkhawmte hnenah mizote chu society khata awm kan ni a, ruihhlo leh sualna hrang hrang a lo pun lun zel loh nan kan zavaia  ṭan kan lak a ngai a ti a, a ṭhalo mi tlemte avangin a ṭha tamtakin an tawrh ṭhin thu a sawi  bawk. Ruihhlo avanga zirlai tamtak drop out thinte pawh zir chianga an mimal nun harsatnate hrechiang lehzuala chumi atanga inpuih theih dan kawng dap tlan a ṭul thu a sawi bawk. Report-a a lan danin sual kawng zawh nasa ber chu kum 18-40 inkar an nih thu leh chungte chu ram leh hnam  hmaswnna kawnga mawhphurhna nei rual an nih lawi si chu manganthlak a tih thu a sawi bawk. He meeting ah hian District Level NCORD member ten ruihhlo do kawnga hma an lakna hrang hrangte report ngaihthlak a ni a,kawng tamtakah theih tawp chhuahin rah ṭha a chhuah mek laiin kawng ṭhenkhatah harsatna tam tak chinfel hleih theihloh awm rih thu tarlan a ni. Meeting ah hian peniel drop-in-centre atanga aiawh lokal ten an hmalaknate leh DIC la awm lohna te report pein hmalak ṭulnate ngaihthlak a ni a, Chairman chuan memberte hnenah mahni chan department leh NGO theuha theihtawp chhuah thara ṭan la thar turin a chah bawk. Attachment Loading attachment...",Dated: 27 th Jun 24 5:56 PM,https://dipr.mizoram.gov.in/post/saitualah-bawrhsap-kaihhruainain-district-level-narco-coordination-centre-ncord-committee-vawi-17-na-nei